Downloaded from YTS.MX
Official YIFY movies site: YTS.MX
Masa semakin suntuk untuk menyelamatkan
ahli pasukan bola sepak yang hilang di Thailand.
Mereka yang berusia dalam 11 ke 16 tahun, dijangka telah terkorban…
SEBUAH DOKUMENTARI NETFLIX
…selepas didapati hilang bersama jurulatih mereka, 24 tahun.
Tak perlu rasa tertekan dengan temu bual hari ini.
Nasib sedozen pemain bola sepak muda
dan jurulatih mereka di Thailand ini menarik perhatian orang di seluruh dunia.
Awak tak perlu jawab soalan yang awak tak nak jawab.
Tiada jawapan yang betul atau salah.
Ini percubaan penyelamatan antarabangsa terbesar yang pernah dijalankan.
Seluruh dunia menghulurkan bantuan.
Yang paling penting buat kami ialah kesejahteraan awak.
- Kita boleh berhenti bila-bila masa. - Okey.
Seluruh dunia menyaksikan drama ini mengungkai.
Terperangkap di dalam gua yang banjir di Thailand selama 17 hari.
Mungkin dunia luar tak tahu
perasaan kami semasa di sana.
Mungkin kebenarannya tak seperti yang orang jangkakan.
CHIANG RAI, THAILAND UTARA
Titan, jangan ke tengah jalan. Hati-hati.
Kami berkumpul pada hari itu untuk bermain bola sepak.
Hei!
- Anjing itu akan menggigit. - Ayuh!
Banyaknya anjing!
23 JUN 2018
Orang seterusnya, cepat!
Saya Eakapol Jantawong. Panggil saya Eak.
JURULATIH EAK
Cuma ada satu lompatan, okey?
Pertama sekali, sebagai jurulatih, kita perlu memimpin.
Kedua, kita perlu ada disiplin.
Baru boleh jadi jurulatih.
Tengok ahli pasukan kamu juga.
Kita juga perlu ada keghairahan.
Tengok posisi ahli pasukan kamu, okey?
Hanya dua hantaran, okey? Jangan lebih daripada tiga sentuhan.
Okey. Maju ke depan. Dom, masuk. Titan.
- Boleh ke depan? - Ayuh.
Kebanyakan budak sekolah di sini
sertai geng skuter, minum arak dan merokok.
Pasukan bola sepak ini ditubuhkan untuk menjauhkan mereka daripada dadah.
Ikut dia.
Kebanyakan mereka datang daripada keluarga yang miskin.
Masuk.
Saya nak jadi pemain bola sepak profesional
dan sertai pasukan kebangsaan.
Awasi lawan kamu. Hei, pertahanan. Seseorang kawal dia.
Saya suka Man-U.
Manchester United.
Man-U.
Jurulatih Eak pastikan kami gigih.
Kami kuat berlatih.
Hantar kembali ke sini, Mix.
Saya latih mereka dengan keras supaya mereka layak ke akademi bola sepak.
Supaya mereka layak terima biasiswa untuk belajar secara percuma.
Sudah, berhenti rehat.
Saya berumur 24 tahun ketika itu.
Di luar padang, saya macam abang mereka.
Mari.
Walaupun kami bukan keluarga, kami macam adik-beradik.
Pasukan terbaik Utara melawan pasukan terbaik Selatan!
Skor? 2-0.
Kami merancang untuk ke gua selepas latihan.
Budak bandar pergi ke pusat beli-belah pada hujung minggu. Namun, budak kampung
meneroka gunung dan hutan di sekeliling mereka.
Pengembaraan paling mengujakan ialah di Gua Tham Luang.
Saya dah banyak kali ke gua itu.
Selepas habis latihan, kami makan.
Saya beli sepuluh cucuk sate khinzir dan satu kilogram nasi himpit.
Saya tak boleh habiskan, jadi saya buang nasi himpit.
Makan nasi himpit itu. Makanlah.
Hei.
Kami dah habis makan. Mari pergi.
- Ayuh. - Mari pergi.
Selepas habis makan…
- Mari pergi. - Ayuh.
…kami berbasikal ke Tham Luang.
- Hati-hati. - Cepatlah.
- Tunggu saya. - Saya nak ikut juga. Ayuh.
Saya juga nak ikut. Tunggu.
Apa?
Ikut saya. Mari.
Hujan tak turun langsung pada hari itu. Matahari terik dan cuaca panas.
Ayuh!
Ada antara mereka yang teruja
sebab itu kali pertama mereka masuk ke dalam gua.
- Ayuh! - Cepat!
Mereka mengayuh basikal dengan laju dan berlumba!
Macam biasa, saya sentiasa ketinggalan.
Letihnya.
Titan ahli pasukan paling muda.
Dia sentiasa diusik oleh ahli pasukan yang lain.
Saya diusik setiap hari.
Setiap hari.
Kekuatan Titan?
Saya rasa dia tiada kekuatan.
Saya dan Titan sangat rapat. Kami macam adik-beradik.
Dalam perjalanan, kami melewati ladang oren di kedua-dua belah jalan.
TAMAN HUTAN KHUN NAM NANG NON
Mari minta izin semangat hutan.
- Ayuh, mari pergi ke sana. - Ayuh.
- Cepat. - Mari pergi.
BAHAYA! GUA DIBANJIRI AIR DARI JULAI - NOVEMBER
DILARANG MASUK! JANGAN MELEPASI TITIK INI!
Apabila sampai di gua itu, ada papan tanda yang bertulis, "Dilarang masuk."
Menurut papan tanda, gua dibanjiri air dari Julai sehingga November.
Kami masuk ke dalam gua itu pada 23 Jun.
Ketika itu, bukan musim hujan lagi.
Kami minta izin daripada semangat Nang Non untuk memasuki gua.
Nang Non ialah semangat hutan ini.
Kalau kami biadab atau tak minta izin semangat hutan,
perkara buruk boleh menimpa kami.
Ada sejarah di sebalik semangat Nang Non.
Dulu dia seorang puteri.
Ada seorang pekerja kandang kuda jatuh cinta akan puteri itu.
Jadi, mereka lari bersama-sama.
Askar mengejar mereka.
Pekerja kandang kuda itu pergi cari makanan untuk puteri…
tapi dia dibunuh askar-askar itu.
Puteri itu menunggu, tapi dia tak kembali.
Jadi, dia bunuh diri dengan sanggul.
Sebab itu banjaran gunung ini nampak macam puteri yang sedang tidur.
- Mari letakkan basikal. - Mari masuk gua.
- Cepatlah. - Ayuh.
Patutlah…
Budak-budak itu teruja apabila kami sampai di jalan masuk ke gua.
"Biar betul? Tak sangka sebesar ini!"
Kebanyakan daripada kami tinggalkan barang kami di sana, beg, kasut, semuanya.
Ayuh.
Kami tak bawa makanan atau snek.
Kami bawa lampu suluh setiap seorang dan masuk ke dalam gua.
Saya suruh Tee ketuai kami supaya saya boleh jadi orang terakhir.
Tee ialah orang kanan saya.
Saya lebih selesa dengan Tee di samping saya.
Sebab dia mampu menjaga budak-budak lain.
Mari masuk.
Saya pernah memasuki gua ini.
- Ayuh. - Tunggu.
Saya yakin saya dapat mengetuai mereka.
Kami cuma nak luangkan masa sejam di dalam gua itu.
Sebab saya ada kelas tuisyen selepas itu.
Kami banyak bergurau senda.
Kami saling mengusik.
Kami kerap mengusik Tee sebab dia ada teman wanita.
Dia suka bergambar dan berpegangan tangan dengan teman wanita dia.
Ayuh.
Mereka saling mengusik sepanjang perjalanan.
Saya gembira melihat mereka begitu.
- Ada tempat untuk bersembunyi di depan? - Ya.
JALAN MASUK
Apabila kami sampai di simpang tiga,
kami tak boleh ke kanan sebab kami cuma boleh
berjalan beberapa meter.
SIMPANG TIGA
Jadi, kami perlu ke kiri untuk teruskan perjalanan.
Saya berasa takut semasa kami sampai di simpang tiga itu.
Ia macam anak sungai.
Saya takut air akan naik dan kami tak boleh keluar.
Air sentiasa ada di dalam gua tanpa mengira musim.
Anak sungai itu tak pernah kering.
Saya beritahu mereka yang banyak air sedang masuk.
Mungkin kami patut patah balik.
Kami suruh dia patah balik kalau dia nak patah balik.
"Awak pengecut? Pengecut!"
Saya nak semua orang buat keputusan.
Mereka boleh patah balik kalau mereka nak.
Cantik betul di depan, tapi kita perlu berjalan jauh.
Kami mengundi untuk tengok siapa yang nak tinggal atau patah balik.
- Mari pergi sekarang. - Saya juga nak pergi.
Semua orang cakap, "Ayuh. Mari teruskan."
Jauh di sudut hati, saya nak patah balik. Saya nak keluar dari gua itu.
- Hati-hati. - Mari teruskan.
Kami tinggalkan beg dan tanggalkan kasut
sebab kami tak nak barang kami basah.
Kami cuma bawa lampu suluh. Itu saja. Kemudian, kami teruskan.
Hei, tunggu saya.
Dah dua tahun saya bekerja di Gua Tham Luang.
Setiap petang, saya akan ke sana untuk tengok kalau masih ada orang di dalam gua.
RENJER TAMAN
Biasanya, hujan turun pada bulan Julai. Ketika itu baru bulan Jun!
Entah dari mana datangnya hujan.
Dari depan…
JALAN MASUK
…Gua Tham Luang adalah sepanjang 10.316 kilometer.
Jadi, apabila musim hujan bermula,
air akan mengalir turun dari gunung dan membanjiri gua.
Air memasuki gua melalui lubang dari semua arah.
Saya kira ada 11 buah basikal.
Pada mulanya, saya sangka mereka semua orang dewasa.
Kalau kita masuk ke dalam gua tanpa pengetahuan renjer taman,
kita boleh terperangkap sepanjang malam tanpa ada sesiapa tahu.
Kami masuk semakin jauh ke dalam…
SATU JAM DI DALAM GUA
…sebab gua itu sangat cantik.
Seolah-olah ada aura yang menarik kami ke dalam.
Saya nak bawa budak-budak itu alami suasana gua yang indah.
Saya cuma nak tunjukkan perkara baru kepada mereka.
Gua itu sangat cantik.
Kebuk itu berkilauan.
Kami terpegun berada di dalam kebuk yang besar itu.
Titan perlu balik sebelum pukul lima sebab dia ada kelas tuisyen.
Saya cakap, "Mari patah balik.
Kita dah lama di sini. Kita boleh datang lagi nanti.
Ayuh."
Kami meredah air untuk berpatah balik
sambil bercakap dan berbual macam biasa.
Sampailah ke simpang tiga itu.
Apabila tiba di simpang tiga itu,
saya tanya, "Hei, ini jalan yang kita datang tadi?"
Saya cakap kami tak sesat sebab cuma ada satu jalan keluar.
Eak cakap ini jalan yang kami datang tadi.
Air dah membanjiri simpang tiga itu.
Laluan itu dibanjiri sepenuhnya. Kami tak boleh lalu.
Ketika itu, saya fikir, "Teruklah."
Kami dalam masalah besar.
Semua orang terkejut.
Saya beritahu mereka yang kami perlu cari jalan keluar.
Saya perlu cari jalan keluar.
Ketika itulah saya putuskan untuk menyelam.
Saya rasa tak sedap hati. Adakah Eak akan jumpa jalan keluar?
Saya buka mata, tapi saya tak nampak apa-apa.
Saya cuba korek dengan tangan saya…
tapi saya tak jumpa jalan keluar.
Kemudian, nafas yang saya tahan semasa mula-mula menyelam tadi
mula mencapai hadnya.
Saya rasa macam nak pengsan.
Jadi, saya tarik tali itu…
Satu, dua…
…dan mereka mula tarik saya keluar.
Sekali lagi.
Saya sangka saya akan mati.
Saya hampir mati sebab saya kehabisan udara.
Saya beritahu mereka…
yang tiada jalan keluar.
Kami terdiam apabila Eak cakap begitu.
Kami tak tahu nak buat apa.
Ada sesiapa di dalam?
Pada pukul 5 atau 6 petang, mereka masih di dalam gua.
Bos saya hantarkan dua orang lagi untuk tolong saya mencari mereka.
- Kamu di mana? - Kamu di mana?
Kami berjalan dari kebuk pertama ke kebuk kedua.
Kami panggil mereka, tapi tiada orang menyahut.
Air mula membanjiri gua.
Mereka tiada di kebuk ketiga.
Saya terfikir untuk cari mereka di simpang tiga itu.
Ada sesiapa di sini?
Namun, apabila sampai di sana, kami cuma jumpa beg dan kasut mereka.
Saya terjumpa telefon semasa menggeledah beg mereka.
Ketika itu, jantung saya macam nak luruh.
Mereka cuma budak-budak.
Air masuk semakin banyak.
Saya tanya, "Apa kita nak buat sekarang?
Macam mana nak selamatkan mereka?"
Kamu di mana?
Saya cakap, "Mari pergi. Mari dapatkan bantuan."
Apabila saya nampak paras air semakin naik,
saya cuba sedaya upaya supaya mereka tak takut.
Saya cuba berlagak macam biasa.
Saya beritahu mereka yang mungkin air sedang pasang.
Saya betul-betul percaya yang paras air akan turun.
Jadi, saya suruh mereka tidur.
Kami boleh periksa paras air esok. Kami akan pergi apabila air dah surut.
Dua, tiga, ya.
Kami fikir, "Tiada masalah." Kami fikir positif.
Ketika itu, saya dah terlambat untuk ke kelas tuisyen.
Saya fikir, "Bagus! Tak perlu ke kelas tuisyen!"
Tiada sesiapa yang panik.
Bagi mereka, itu cuma tempat tidur baru. Mereka masih dalam pengembaraan.
Pada malam pertama, kami cuma risau dimarahi.
Ada antara kami yang tak beritahu ibu bapa yang kami ke gua itu.
Saya terfikir yang mungkin ibu bapa saya sedang mencari saya.
Mungkin mereka fikir ke mana saya pergi.
Saya risau setiap kali Tee keluar dengan kawan-kawan dia.
Puas saya tunggu, tapi dia tak balik-balik.
Saya sangka mungkin Tee bergaduh.
Kemudian, kawan sekolah dia hubungi saya dan cakap Tee terperangkap di dalam gua.
IBU TEE
Saya berasa takut apabila saya dan suami sampai di gua itu.
Apabila saya masuk, saya nampak ramai orang berkumpul.
Pergi ke tebing.
Biar saya tolong.
Kasut mereka masih ada di jalan masuk. Tiada sesiapa yang alihkan apa-apa.
Basikal dan beg anak saya ada di situ.
Saya sangat terkejut.
Gua itu nampak sangat suram. Hati saya luluh apabila melihat gua itu.
Dada saya terasa sempit dan saya tak tahu nak buat apa.
AYAH TLE
Saya cuma boleh berdoa supaya anak saya dilindungi.
Saya tak tahu anak saya masuk ke dalam gua ini.
Pagi tadi, dia cakap nak ke perlawanan bola sepak.
Itu yang dia cakap.
Saya tak tahu dia akan masuk ke dalam gua ini.
Ramai orang menyoal saya, tapi saya cuma boleh menangis.
Saya tak boleh jawab apa-apa ketika itu sebab saya sangat sedih.
Pada malam pertama, kami tak matikan lampu suluh.
Suasana sangat gelap dan semua orang akan takut.
Kami tidur bersebelahan.
Peluk satu sama lain.
Suhu di situ lebih sejuk daripada ais. Sejuknya sampai ke tulang.
Kami cuma boleh dengar bunyi nafas
dan degupan jantung kami sendiri.
Pada malam pertama, saya risau kalau kami boleh terselamat
sebab saya bertanggungjawab ke atas 12 nyawa itu.
Kami tak tahu apa akan berlaku kepada kami selepas ini.
Kisah pertama kita adalah tentang kejadian
- yang berlaku malam semalam. - Ya.
Gua itu dibanjiri air dan mereka terperangkap.
Pihak berkuasa pun tak dapat mencapai mereka.
BAHAYA! - GUA DIBANJIRI AIR DARI JULAI - NOVEMBER
Okey, buat kiraan.
- Satu. - Dua.
- Tiga. - Empat.
- Lima. - Enam.
Kami hantar lapan pasukan.
Awak tanya berapa ramai semuanya?
Lima puluh orang. Mereka bawa peralatan menyelam dan makanan.
GABENOR, CHIANG RAI 2017-2018
Tak ramai orang, termasuklah peneroka gua, arif dalam selok-belok Gua Tham Luang.
PAKAR GUA THAM LUANG
PETA THAM LUANG LEGENDA KHUN NAM NANG NON
Saya seorang peneroka gua yang dah biasa dengan Gua Tham Luang.
Pada hari pertama memasuki gua untuk mencari budak-budak itu,
simpang tiga itu dibanjiri air.
Peralatan yang digunakan dalam misi menyelamat
termasuklah pam air kecil,
tali dan apa-apa saja yang kami jumpa di kawasan itu.
Sekarang, masa untuk pam air membuka laluan itu.
Kami bergelut melawan air dengan peralatan terhad
yang tak cukup kuat untuk mengepam air.
Apabila hujan turun, ia tak akan berhenti.
Hujan lebat, jadi gua itu mungkin banjir dan mereka boleh lemas.
AYAH TEE
Saya rasa mereka takkan ditemui.
Kalau hujan tak turun…
dan paras air menurun, kita boleh mengepam air keluar.
Itu berita baiknya.
Saya gembira semasa gabenor sampai.
Dia cakap dia akan beritahu kami kalau ada apa-apa berita.
Dia maklumkan perkembangan kepada kami setiap satu ke dua jam.
Saya harap mereka selamat dan hujan tak turun lagi.
Kami bergelut melawan masa dan alam semula jadi.
Paras air mula naik, awak tahu?
- Semalam paras air tak setinggi ini. - Air semakin naik.
- Air semakin naik? - Ya.
Kami perlu cepat sebab kami tahu
lebih banyak air akan melimpah dari belakang gua.
JALAN MASUK - SIMPANG TIGA - BELAKANG GUA
Kami risau sebab kalau dua arus itu bertembung,
air akan membanjiri sehingga ke jalan masuk gua.
Itu yang merisaukan kami.
18 JAM DI DALAM GUA
Air masih belum surut apabila kami terjaga.
Saya berpaling dan nampak air di sebelah kami.
Cepat betul. Seolah-olah air mengejar kami.
Saya perlu cari penyelesaian.
Saya kumpulkan mereka untuk fikirkan langkah seterusnya.
Saya cakap, "Macam mana kalau kita cari jalan keluar di belakang?"
Saya suruh mereka matikan lampu suluh.
Berjimat menggunakan lampu suluh.
Saya tak henti-henti cakap yang kami tak boleh putus asa.
Kami mula merungut. "Mana pasukan penyelamat?
Kenapa tiada orang cari kita? Kenapa bantuan belum sampai?"
Tak cukup orang!
Selamat.
Berapa lama sebelum mereka betul-betul dalam bahaya?
Saya tak tahu berapa lama, tapi setiap minit berharga.
Perlahan-lahan. Berhati-hati.
Titan, mak tunggu kamu di sini.
Marilah balik, nak!
Saya rasa Titan dapat dengar suara saya.
Saya betul-betul percaya yang saya boleh bercakap dengan anak saya.
IBU TITAN
Setidaknya, saya nak dia tahu yang saya sedang tunggu dia.
Biasanya, saya habis kerja pada pukul 7, 8 atau 9 malam.
Sebab itu dia lebih rapat dengan Eak berbanding saya.
Saya fikirkan dia yang sedang bersama Eak.
Saya fikir, "Tolonglah, Eak, awak perlu bawa Titan keluar.
Saya percaya awak boleh bawa dia keluar."
Berikan kekuatan kepada anak-anak kami.
Bertenang.
Pencarian 12 budak dan jurulatih bola sepak mereka yang hilang.
12 BUDAK, JURULATIH HILANG DALAM GUA
Keluarga mereka resah menunggu berita.
KELUARGA BERKHEMAH BERDEKATAN GUA YANG BANJIR
Tiada liputan antarabangsa lagi ketika itu.
Saya sangka itu cuma berita biasa.
Ketika itu, saya fikir, "Ada 13 orang yang akan mati."
WARTAWAN ASING, ABC NEWS
Namun, pengarah berita kami sangat berminat.
"Berita ini akan jadi topik hangat."
Semua agensi penting dah sampai. Mereka dihantar untuk bantu kami.
Ramai orang berbeza datang.
Doktor, jururawat dan askar dari seluruh Thailand.
Hati saya tersentuh melihatnya.
Ada unit yang buat peninjauan di sekitar gua untuk mencari jalan masuk.
Polis sempadan terbang melewati gua dengan helikopter mereka
sekiranya ada jalan masuk lain ke dalam gua.
BATALION KHAS KEDUA, PASUKAN KHAS KELIMA
Pegawai tempatan, pegawai jabatan hutan dan tentera
akan buat peninjauan di sekitar gua
dan menutup lubang gua yang boleh dimasuki air.
SEAL TENTERA LAUT
Pasukan SEAL terbang dari Sattahip dan sampai pada tengah malam.
TENTERA LAUT DIRAJA
Saya komander pasukan SEAL Tentera Laut ketika itu.
Kami kesuntukan masa, dengan paras air yang semakin naik.
- Hati-hati. - Sedikit lagi, satu, dua.
Kami perlu mengepam air keluar
supaya pasukan SEAL kami boleh mencari mereka secepat mungkin.
BEKAS KOMANDER, NAVY SEAL THAILAND
Pasukan SEAL Tentera Laut Thailand sangat cekap menyelam.
Pada mulanya, kami dapat sampai ke simpang tiga itu.
Kemudian, kami cuba menyelam melepasi simpang tiga itu.
Kami tak dapat teruskan menyelam apabila paras air naik.
3 HARI DI DALAM GUA
Tee tetapkan penggera pada pukul 6 pagi setiap hari.
Kami akan lebih tertekan kalau kami tak tahu masa.
Kami boleh bazirkan satu hari tanpa rancangan.
Saya beri mereka rutin.
Kami perlu cari jalan keluar dari pagi sehingga petang.
Jurulatih Eak cakap, sentiasa ada jalan keluar.
Jadi, kami berusaha mencari jalan keluar setiap hari.
Saya perlu kekal positif supaya mereka tak berputus asa.
Kami berjalan sehingga penat dan hari dah lewat ketika itu.
Saya cuma boleh fikirkan perut saya yang lapar.
Semua orang mula bercakap tentang makanan.
Kami semakin lapar. Kami terseksa.
Kami nak makan setiap makanan yang kami boleh fikirkan.
Kami nak pesan KFC.
Kami fikir, "Boleh mereka hantar ke sini?"
Perkara biasa yang kita fikirkan apabila lapar.
Ada orang bermimpi yang dia sedang minum susu soya, minuman kesukaan dia.
Dia bermimpi yang dia sedang menghisap straw.
Namun, apabila dia terjaga, dia sebenarnya menghisap jari kaki Adul.
Saya nak makanan yang kami makan di padang bola pada petang itu.
Sayangnya, saya makan sedikit saja.
Kalau saya tahu, saya akan makan lebih banyak.
Saya bermimpi yang saya sedang makan bersama keluarga.
Saya harap yang kalau saya terselamat,
saya nak makan masakan ibu saya lagi.
Apabila kami tak cukup duit,
ibu saya akan sediakan hidangan yang ringkas.
Di rumah, kami selalu makan rusuk khinzir dan kari kubis.
Saya betul-betul nak makan masakan ibu saya.
Saya cuma boleh suruh mereka minum air.
Buat apa yang perlu untuk hidup.
Minum air melegakan kami sedikit, tapi kami masih lapar.
Badan kami mula lesu dan tiada tenaga.
Saya terjatuh apabila cuba bangun.
Saya perlu buat apa-apa saja untuk melindungi mereka,
untuk pastikan mereka selamat.
Ibu bapa saya meninggal dunia semasa saya kecil.
Saya dihantar ke kuil untuk menjadi sami supaya tak susahkan saudara-mara.
Saya dilatih selama lebih sepuluh tahun sebelum saya tinggalkan kuil.
Dilatih menjadi sami Buddha membantu menguatkan minda dan badan saya.
Kalau kita tertekan, badan kita juga akan terjejas.
Namun, kalau minda kita kuat, badan kita akan pulih dengan sendiri.
Sebelum tidur, kami akan berdoa meminta perlindungan.
Dia nak kami berdoa kepada Nang Non supaya diberikan keajaiban.
Berdoa menghilangkan keresahan dan menenangkan kami.
Dia nak kami kekal tenang supaya kami tak panik.
Supaya kalau tiada orang selamatkan kami, kami takkan jadi gila.
Kami perlu kekal tenang.
Kami kawal pernafasan dan berdoa supaya kami akan selamat.
Hujan turun dengan lebat.
Dulu tempat saya berdiri ini ialah padang rumput taman negara ini.
MISI MENYELAMAT 13 NYAWA, HARI KEEMPAT
Sekarang, ia berselut. Setiap bahagian operasi ini adalah sukar.
- Bolehkah mereka hidup di dalam gua? - Bergantung pada lokasi mereka.
Baiklah. Apa yang awak tahu tentang gua jenis ini?
PAKAR GUA THAM LUANG
Kalau mereka berada di tempat yang betul di dalam sistem gua jenis ini,
mereka boleh hidup selama lima ke enam hari.
Namun, paras air banjir semakin tinggi.
Saya yakin mereka tak apa-apa. Saya nak mereka keluar dengan selamat.
IBU MARK
Kesemua 13 orang itu.
Orang suruh saya berdoa di mana-mana saja supaya hujan berhenti turun,
supaya semangat Tham Luang menghentikan hujan.
Supaya mereka ada peluang untuk keluar.
Mark bertubuh kecil.
Dia takut gelap.
Kami lalui banyak perkara bersama-sama.
Saya berpisah dengan ayah dia semasa dia berumur setahun.
Saya tertanya-tanya kalau dia boleh keluar dengan selamat ketika itu.
Saya pengsan sebab terlalu risau.
Saya rasa macam nak gila.
Awak rasa lega sedikit? Ini ammonia.
- Urut dia. - Dia dah sedar.
4 HARI DI DALAM GUA
Paras air semakin naik, bukannya turun.
Jadi, kami teruskan bergerak dengan harapan dapat cari jalan keluar.
Kami sampai di tempat paling jauh yang kami boleh pergi.
Kami tak jumpa jalan keluar.
Kegelapan di mana-mana.
Saya sangat takut.
Saya nak tengok cahaya.
Salah seorang daripada kami berkata,
"Saya tak tahan lagi. Saya dah letih. Saya nak balik!"
Hei, kita akan selamat. Percayalah.
Kami semakin tertekan dan lapar.
Kami tak boleh tahan lagi.
Semua orang salahkan diri masing-masing. Kami tak patut masuk ke dalam gua ini.
Eak cakap, "Menangislah kalau rasa nak menangis. Lepaskan semuanya."
Kami rindukan ibu bapa kami. Kami lapar.
Kami cakap yang kami sayang satu sama lain.
Kami sangat tertekan.
Saya fikir yang kami takkan terselamat.
Saya sentiasa beritahu mereka yang kami tak boleh putus asa tak kira apa-apa jua.
Kami perlu saling membantu.
Kami terdiam selama lima minit.
Kami dengar bunyi helikopter.
Saya dengar macam bunyi helikopter terbang di atas kami.
Saya terdengar satu bunyi yang bising.
Macam seseorang sedang menggerudi.
Semua orang menjerit, "Hei!" Semua orang mula ada harapan kembali.
Daripada rasa tak terdaya, tiba-tiba, ada harapan semula.
Ada orang datang selamatkan kami?
Tolong kami!
Saya tak tahu itu bunyi apa.
Ada orang di sana?
Tiba-tiba, kami terdengar bunyi air.
Macam bunyi air melimpah masuk. Saya cuba tengok apa yang berlaku.
Saya nampak bayang-bayang gelap menuju ke arah kami.
Macam ombak pasang surut!
Ia macam banjir kilat.
Kemudian, saya suruh semua orang berlari ke tempat tinggi.
Semua orang mula berlari dan menolak satu sama lain.
Eak hampir dihanyutkan air. Dia boleh mati kalau dia tak melompat.
Bunyinya sangat bising.
Kemudian, suasana sepi.
Air tak bergerak.
JALAN MASUK, KEBUK 2, KEBUK 3 SIMPANG TIGA
Kami berada di titik tertinggi di dalam gua.
KEBUK 9 LOKASI MANGSA
Tiada jalan keluar. Jalan masuk dibanjiri air sepenuhnya.
Air mencurah-curah masuk dan membanjiri gua.
Saya boleh dengar bunyi air menghentam dinding gua.
Air seolah-olah mengejar kami.
Kami terkejut. Kami tak pernah tengok air begitu.
Apabila paras air naik, kami berundur.
Kami perlu mulakan semula di jalan masuk ke gua.
Kami semua berasa tertekan ketika itu.
Kami dikepung air dari kedua-dua arah.
Sekarang, kami tiada pilihan.
Kami terperangkap. Kami tak boleh ke mana-mana lagi.
Kami harap air akan berhenti di situ.
Kami tak nak paras air naik lagi.
Saya mula bayangkan yang kami akan mati lemas.
Saya rasa itulah cara kami akan mati.
Saya sangat risau sebab ibu saya pernah kehilangan seorang anak.
Saya tak nak dia bersedih lagi.
Tle budak yang sensitif.
Dia suka dimanjakan ibu bapanya sebab dia anak tunggal.
Saya perlu peluk dia supaya dia dapat tidur.
IBU TLE
Kami bertiga sentiasa tidur sekatil.
Saya salahkan takdir saya.
Saya fikir ini mungkin balasan kepada saya
sebab saya tak besarkan anak pertama saya.
Saya rasa saya tak mampu teruskan hidup kalau saya kehilangan Tle juga.
Saya salahkan diri sendiri.
Saya yang bawa mereka ke sana. Saya yang bertanggungjawab.
Saya tak nak sesiapa merana.
Kehilangan orang tersayang sangat memedihkan.
Adik saya meninggal dunia semasa saya enam tahun.
Ibu saya tak boleh terima hakikat. Jadi, dia juga meninggal dunia.
Tidak lama kemudian, ayah saya mula jatuh sakit dan meninggal dunia.
Kalau ada orang mati…
saya tak tahu macam mana…
nak menghadapi keluarga mereka.
Saya tak tahu macam mana nak beritahu mereka
yang anak mereka mati sebab saya bawa mereka ke gua itu.
5 HARI DI DALAM GUA
Kami terperangkap.
Kami cuma boleh memanjat ke atas dan mengorek jalan keluar.
Saya tak tahu betapa tebalnya dinding gua.
Saya sangka kami boleh keluar kalau kami semua mengorek.
Kami mengorek secara bergilir-gilir.
Kalau mereka tak buat apa-apa,
mereka akan fikir bukan-bukan.
Kemudian, kami semua akan bergaduh.
- Mari tolong satu sama lain. - Cepat. Alihkan batu itu.
Mari tolong saya.
Kami bekerja bersama-sama.
Kami bekerja dalam pasukan, macam bermain bola sepak.
Kita tak boleh main bola sepak seorang diri, bukan?
Kita semua perlu bermain bersama-sama.
Kami satu pasukan. Kami akan menang atau kalah bersama-sama.
- Hei, perlahan-lahan. - Teruskan.
Mereka tanya saya berapa jauh lagi mereka perlu mengorek?
- Saya cakap dalam lima meter. - Semua orang percaya. Kami semua.
Saya bayangkan kami akan jumpa ladang oren itu.
Selepas mengorek, kami akan makan oren di ladang itu.
Adakah kami akan dimarahi? Adakah peladang itu akan halau kami?
Kami merancang dengan teliti.
Selepas kami keluar dan jumpa ladang oren itu,
ada sebuah kedai kecil.
Kami akan beli makanan di kedai itu.
Kemudian, ambil basikal kami di jalan masuk ke gua.
Kemudian, berbasikal ke rumah bersama-sama.
Kami terus mengorek tanpa henti.
Ada orang berharap asteroid akan jatuh dan menghentam gua.
Selepas gua runtuh, kami boleh keluar.
Saya gembira apabila mereka mula berjenaka. Ia membantu sedikit.
Ada orang bertanya, "Apa kamu nak buat kalau ada gadis tak berpakaian di sini?"
Adul cakap, "Saya penat.
Saya akan suruh dia mengorek!"
Semua orang ketawa terbahak-bahak.
Kami sangka dia akan cakap perkara lain.
Kami banyak berjenaka. Namun, suasana masih tegang, bukan ceria.
Itu harapan terakhir kami. Itu satu-satunya jalan keluar kami.
Semakin ramai orang berminat
dengan insiden ini hari demi hari.
Kawasan gua itu berubah menjadi kampung kecil di tengah-tengah hutan
dan ada ratusan orang berkumpul.
Ia menjadi fenomena global yang besar.
Nasib sedozen pemain bola sepak muda dan jurulatih mereka…
MASA SEMAKIN SUNTUK BUAT PASUKAN BOLA
…menarik perhatian seluruh dunia.
Dua belas pemain bola sepak dan jurulatih mereka hilang.
MENCARI KANAK-KANAK HILANG DI GUA THAM LUANG
Ada sesiapa cakap berapa lama mereka boleh hidup?
Mereka tak tahu.
Penyelamat bertungkus lumus
mengepam ribuan gelen air keluar dari gua itu…
PENYELAMAT MENGHAMPIRI MANGSA
…supaya mereka boleh masuk dan selamatkan mangsa.
Saya masih ingat suasana di sana. Kebanyakan orang rasa mereka dah mati.
Ramai orang fikir begitu. Tak mungkin mereka masih hidup.
Pada awal operasi, mereka cuba mengepam air keluar dari gua.
Kemudian, pasukan SEAL masuk.
Namun, mereka tak boleh masuk sebab arus terlalu deras.
Ketika itulah mereka meminta bantuan antarabangsa.
Semalam, kami kata setiap minit berharga.
Hari ini, setiap setengah minit, sepuluh saat berharga demi keselamatan mereka.
Kami tak mampu melawan air.
Hari ini, ada pakar membantu.
Mereka pakar selaman gua dari seluruh dunia.
Ada banyak kumpulan yang bekerja dalam operasi ini.
Kesemuanya berjumlah 8,000 orang.
Penyelam dari Amerika, Australia dan China.
Kami tubuhkan pasukan penyelam gua sukarela.
Kami…
PENYELAM GUA
…sekumpulan penyelam berbeza dari seluruh dunia.
Dari awal lagi, saya dah cakap,
"Kalau ada apa-apa yang kami boleh tolong dari Australia
dengan tenaga manusia atau nasihat melalui telefon,
beritahu kami dan saya boleh tolong aturkannya."
Rick Stanton dan John Volanthen ialah dua orang penyelam gua terkemuka
pada tahap elit dalam sukan ini.
Perbincangan saya dengan Rick bermula beberapa hari sebelum kami bertolak
pergi ke Thailand.
Menurut Rick dan John, gua itu dibanjiri air sepenuhnya.
Gua itu tak dapat dimasuki penyelam.
Pasukan SEAL Thailand, Ben Reymenants dan salah seorang rakan penyelam Ben
sudah mengikat tali pada awal misi menyelamat.
Namun, Ben dan beberapa pihak lain beritahu saya
yang keadaan di dalam gua sudah parah.
Jangan salah faham.
Dalam situasi normal, saya takkan masuk ke dalam gua itu.
PENYELAM GUA
Arus deras dan penglihatan sifar. Saya tak rasa mereka masih hidup.
Gua itu gelap dan berliku-liku. Jadi, kami ikat tali panduan.
Kumpulan pertama akan masuk dan ikat tali sambil mereka menyelam.
Apabila sampai di hujung tali, mereka kembali.
Kumpulan seterusnya akan mengikat tali dari situ dan teruskan menyelam.
Kami bekerja tanpa henti.
Penyelam British mengikat tali. Kemudian, SEAL, kami dan seterusnya.
Kami bergilir-gilir tanpa henti.
Kami perlu teruskan. Kami perlu mencari kanak-kanak itu.
Kami perlu keluarkan mereka dari gua itu.
Hari kelima, keenam dan ketujuh sama saja.
Suasana gelap dan bateri lampu suluh kami sudah habis.
Kami mula rasa tertekan.
Tanpa lampu, kami tak boleh buat atau nampak apa-apa.
Itu cara kami bertahan hidup. Mengorek, duduk dan minum air. Itu saja.
Kalau kami tak buat apa-apa, kami macam tunggu mati saja.
Dengan mengorek, kami ada peluang untuk selamat.
Sambil kami mengorek, semua orang dengan bunyi sesuatu.
Ada bunyi kanak-kanak bermain.
Saya dengar bunyi ayam berkokok dan ada orang dengar bunyi anjing.
Kami tak tahu dari mana datangnya bunyi itu.
Kami cuma dengar bunyi itu.
Kami semua macam tak tentu arah.
Awak okey? Ayuh. Hei.
Kami tenangkan satu sama lain. Kalau ada sesiapa bersedih,
budak yang lebih tua akan tenangkan budak yang lebih muda.
Saya tak henti-henti pujuk mereka yang ada orang akan selamatkan kami.
Yang kami akan selamat dan takkan mati di situ.
Tee selalu tenangkan saya. Dia beri saya harapan.
Saya perlu pastikan mereka semua terselamat.
Kami yang bawa mereka ke gua itu. Kami perlu bawa mereka keluar hidup-hidup.
Saya rindukan ibu saya dan semua ahli keluarga saya.
Ada beberapa orang tidur di atas lengan saya.
Apabila kami tidur sambil berpelukan…
saya rasa macam peluk ahli keluarga saya. Saya rasa tenang.
Saya langsung tak boleh tidur. Saya tanya suami saya.
Apa kita nak buat kalau dia mati?
Saya tak makan apa-apa selama lima hari.
Saya cuma risaukan anak saya. Apa agaknya yang dia buat sekarang?
- Apa perasaan awak beberapa hari ini? - Tertekan.
Awak nak cakap apa-apa?
Saya nak jumpa anak saya.
Saya tak nak tidur.
Orang suruh saya tidur. Mereka beri saya ubat tidur.
Namun, saya tak makan. Saya tak nak tidur.
Saya takut saya terlepas anak saya apabila dia keluar nanti.
- Awak masih berharap? - Saya separuh berharap…
Saya sangat kecewa apabila orang tanya saya,
"Kalau anak awak mati, awak ada duit untuk majlis pengebumian?"
Hati saya remuk.
Saya berdoa supaya mereka ditemui, hidup atau mati.
Setidaknya, saya nak tengok mayat mereka.
Setakat ini,
kaedah sains tak membuahkan hasil. Penduduk setempat mula risau.
Hari ini, mereka menjemput Phra Khuva Boonchum,
sami yang sangat dihormati di Wilayah Chiang Rai.
Dia akan menjalankan upacara meminta maaf dan "pelepasan" untuk semangat…
Upacara untuk membuka jalan di dalam gua.
Phra Khuva Boonchum datang untuk bebaskan semangat dan menunjukkan rasa simpati.
Menurut legenda, Yang Mulia Sami Boonchum
ialah teman sejiwa Nang Non pada hayat lalu.
Hujan tak berhenti turun sebelum Sami Boonchum sampai.
Apabila dia sampai saja, hujan terus berhenti.
Khuva bermeditasi dan berkata
budak-budak itu masih bersama-sama dan hidup.
Saya berhenti menangis selepas Khuva tiba sebab saya percaya anak saya selamat.
Saya percaya dia selamat dan saya berasa lega.
- Ayuh. Dah siap. - Belok kanan untuk keluar.
Belok ke kanan.
Saya doakan keselamatan buat kanak-kanak yang hilang minggu lalu.
Seluruh dunia berdoa untuk mereka.
Mari doakan keselamatan buat kanak-kanak yang hilang minggu lalu.
Itu kuasa karma yang besar.
Bukan saja dari Thailand, tapi dari seluruh dunia.
9 HARI DI DALAM GUA
Pada hari kesembilan, semua orang tak bertenaga.
Kami macam tinggal nyawa-nyawa ikan.
Eak paling banyak mengorek.
Dia nak kami keluar dari gua itu.
Eak mengorek sehingga tangan dia berdarah.
Saya jadi tak keruan.
Saya menangis secara senyap sambil mengorek.
Kalau mereka nampak saya menangis, mereka akan lemah semangat.
Saya takut orang lupakan kami.
"Mungkin 13 orang budak itu takkan selamat.
Lupakan saja mereka."
Kawan-kawan saya mula lemah semangat.
Kami berpelukan dan sedia untuk putus asa. Kami tak peduli kalau kami mati.
Ada orang cakap kami boleh makan orang yang mati dulu.
Sesiapa yang mati boleh dijadikan makanan. Supaya kawan-kawan mereka boleh hidup.
Pada malam itu, sambil kami baring untuk tidur, kami mula cakap,
"Kalau kita tak jumpa jalan keluar esok…
matilah kita."
10 HARI DI DALAM GUA
Badan saya tak boleh tahan lagi.
Saya cuma mampu mengerekot di lantai gua.
Otak kami tak mampu berfungsi.
Semua orang cakap…
"Saya rasa ini hari terakhir kita."
Kami takut kami akan mati.
Bateri lampu suluh hampir habis.
Eak suruh kami matikan lampu suluh.
Biar kami ditemani kegelapan.
Tiba-tiba, saya terdengar satu bunyi.
Bunyinya macam buih.
Kemudian, saya terdengar lagi bunyi itu. Ada orang cakap, "Helo?"
Helo?
Tiba-tiba, saya kembali bertenaga.
Rasa lapar dan penat terus hilang.
Kami terpegun.
Kami cakap, "Cepat turun, sebelum mereka pergi."
Saya berada di depan sekali. Saya hampir terjatuh ke dalam air.
Saya menangis.
- Terima kasih. - Helo. Terima kasih.
Kamu ada berapa orang?
- Tiga belas. - Tiga belas?
- Ya, tiga belas. - Bagus.
- Ya. - Minta makanan daripada mereka.
Kami sangat gembira ada orang datang selamatkan kami.
Saya tak tahu macam mana nak cakap. Kami sangat gembira.
Akhirnya, ada orang datang selamatkan kami.
Dah sepuluh hari kamu di sini. Kamu sangat tabah.
- Tabah. - Sangat tabah.
- Siapa tahu bahasa Inggeris? Cakaplah! - Kami lapar!
- Ya, saya tahu. Kami akan datang. - Dia tahu. Dia akan datang semula.
- Okey? Kami akan datang semula. - Mereka nak ambil gambar.
- Cakap yang kita lapar. - Saya dah cakap dua kali. Mereka tahu.
Dia bawa bar coklat.
"Patutkah kita minta bar coklat itu?"
Tiada sesiapa berani minta. Kelakar betul.
- Saya sangat gembira. - Kami juga gembira.
Ya. Terima kasih banyak-banyak.
Saya sangat bangga dengan mereka.
Kalaulah mereka tak tabah atau kuat,
saya rasa mereka takkan dapat bertahan sehingga bantuan sampai.
Okey, terima kasih.
Mereka cakap kita patut tunggu di sini.
Penyelam itu suruh kami tunggu.
Sekumpulan penyelam Thailand akan datang.
Saya sangat keliru.
Saya sangka orang asing itu akan bawa kami keluar.
Saya tak tahu ke mana mereka pergi.
Kami dengar sorakan pada pukul 10 malam.
Kami terus turun untuk tengok apa yang berlaku.
Kami sangat gembira.
Kami melompat dan memeluk satu sama lain.
Dia akan balik.
Kami gembira semula. Seolah-olah syurga telah terbuka.
Saya sangat lega sebab anak saya akan kembali.
Saya sangat gembira. Itulah saat yang paling menggembirakan.
Kami akan buat sidang media.
Kami dah jumpa 13 kanak-kanak itu. Mereka semua selamat.
KANAK-KANAK THAI DITEMUI HIDUP
Mereka ditemui hidup hari ini, selepas hilang selama sepuluh hari.
Dua belas kanak-kanak dan jurulatih mereka ditemui hidup oleh pasukan menyelamat.
Kami dapat tahu mereka ditemui. Ini berita yang menakjubkan.
KEAJAIBAN DALAM GUA - 12 BUDAK DITEMUI MASIH HIDUP SELEPAS TERJERAT 10 HARI
Kami macam berpesta pada malam itu.
Kami semua gembira. Kami saling berpelukan dan menyanyi.
Kami tak tertekan lagi.
Saya tak takut lagi.
Saya tertekan sepanjang di dalam gua.
Sekarang, satu beban yang berat telah dilepaskan.
Kami terselamat! Semua yang kami buat berbaloi.
Sekarang, saya cuma fikirkan
apa akan berlaku kepada saya apabila kami keluar nanti.
- Semua orang masih sihat? - Mereka semua sihat.
Macam mana dengan emosi mereka? Awak ada sediakan kaunselor?
Sekarang, pasukan SEAL akan masuk dulu untuk pastikan keselamatan mereka.
Mari tolong alihkan tangki.
Kemudian, kami dengar bunyi pasukan menyelamat datang.
Mereka cakap, "Kamu tahu kamu terkenal di seluruh dunia?"
Kami semua fikir,
"Apa? Biar betul?" Kami cuma budak kampung.
"Terkenal di seluruh dunia?" Kami tak percaya.
Saya sangka kami dapat makan.
Itu saja yang saya fikirkan. Makanan.
Itu saja yang saya nak tahu.
Mereka beri kami gel tenaga pada hari itu.
GEL TENAGA
Semua orang agak kecewa. Kami tak boleh makan sampai kenyang.
Kami cuma boleh makan untuk hidup.
Apabila mereka sampai, saya tanya, "Macam mana kami nak keluar?"
Paras air masih belum turun.
Mereka nampak macam tak pasti. Mereka cakap mereka akan beritahu kami.
Sepasukan empat penyelam tunggu bersama kami di dalam gua.
Siapa yang pakai baju biru gelap itu?
Itu anak Ae.
Titan sedang baring!
Saya menangis melihat anak kami kurus kering.
- Saya hampir tak cam dia. - Dia cuma tinggal tulang.
Namun, kami bertuah sebab dia selamat.
Kami jumpa kanak-kanak itu.
Kami gembira sebenar, tapi kami perlu menghadapi satu lagi cabaran.
Langkah seterusnya adalah fikirkan
cara untuk keluarkan mereka dari gua.
Kerajaan Thailand tak tahu nak buat apa.
Saya bukan nak mengkritik Thailand,
sebab mana-mana negara lain juga tak bersedia.
Mereka tak pernah alami situasi ini.
Ada ramai penyelam gua berpengalaman di seluruh dunia
yang berkemampuan
untuk membantu menyelamatkan kanak-kanak itu.
Namun, satu perkara yang membezakan kami
PAKAR ANESTESIA - DOKTOR HAIWAN
daripada orang lain ialah kepakaran perubatan
yang kami boleh sumbangkan dalam penyelamatan ini.
Sebagai pakar anestesia dan doktor haiwan dengan pengalaman anestesia,
kami aset yang penting dalam operasi ini.
Risiko untuk bawa mereka menyelam sangat tinggi.
Berkemungkinan besar mereka akan panik.
Panik boleh membawa maut.
Kami fikirkan beberapa pilihan. Saya pertimbangkan
untuk tunggu air surut sepenuhnya,
yang memakan masa empat bulan.
Pada masa yang sama, kami boleh hantarkan makanan dan minuman.
Saya terkejut…
apabila saya dengar mereka nak kami tunggu air surut
atau musim hujan berakhir.
Kenapa kami perlu tunggu begitu lama?
Kami lemah semangat.
Apabila difikirkan lagi,
keadaan di dalam gua tidak bersih
dan ia akan bertambah buruk apabila mereka mula makan
sebab ia boleh mengundang bakteria.
Jadi, mereka boleh jatuh sakit dan mendapat jangkitan
tanpa bantuan perubatan.
Mereka akan mati perlahan-lahan dengan terseksa.
Apabila semua rancangan dan idea ditolak,
tinggal satu saja penyelesaian.
Kanak-kanak harus diberi sedatif dan bawa keluar secara menyelam.
Tak perlu pun menjadi penyelam gua atau pakar anestesia
untuk sedar yang membuat seorang kanak-kanak tak sedar,
membawa mereka masuk ke dalam air dan tiga jam kemudian,
apabila timbul semula ke permukaan,
berharap kanak-kanak itu masih hidup…
adalah idea yang mengarut.
Saya dapat bayangkan tiga perkara
yang akan berlaku kepada mereka.
Topeng mereka boleh dimasuki air dan mereka akan lemas.
Saluran udara mereka akan tersekat dan mereka akan lemas.
Perkara terakhir yang saya risaukan, kalau dua perkara itu tadi
tak membunuh mereka,
dengan air bersuhu 23 darjah dan udara di dalam gua,
sepanjang tiga jam, di bawah pengaruh anestesia,
suhu badan mereka akan turun perlahan-lahan
dan mereka akan mati kesejukan di dalam gua.
Saya pujuk diri sendiri dengan berkata begini.
"Kalau saya tidurkan mereka, mereka mungkin akan mati.
Namun, setidaknya, mereka akan mati semasa tidur."
Kami perlu beritahu ibu bapa mereka. Mereka perlu terima risikonya.
Ada kemungkinan beberapa orang akan mati.
Tunggu di dalam gua berisiko, tapi keluar juga berisiko.
Mereka minta saya tandatangan borang persetujuan.
Kalau saya tak tandatangan, mereka tak boleh dikeluarkan.
Kalau tunggu musim hujan berakhir, ia akan memakan masa tiga ke empat bulan.
Mereka akan mati.
Namun, kalau kami ambil risiko itu, mereka ada 50 peratus untuk hidup.
Kami perlu putuskan pada waktu itu juga. Bukan senang nak buat keputusan ini.
Saya putuskan untuk tandatangan.
Namun, saya berbelah bagi semasa tandatangan.
Saya takut walaupun mereka cuba yakinkan saya.
Saya masih berasa takut.
Saya takut dia takkan terselamat.
Mereka bercakap seolah-olah menyelam adalah menyeronokkan…
supaya budak-budak itu tak tertekan.
Saya nak menyelam.
Kami dah sedia. Kami teruja! Kami betul-betul nak menyelam.
Kami tak tahu yang risikonya tinggi.
Kami masih budak-budak. Kami cuma nak keluar dari situ.
Itu saja yang kami fikirkan.
Kami perlu menyelam jauh.
Semasa kami masuk ke gua itu…
kami dah habiskan oksigen yang kami bawa.
Namun, untuk keluar dari gua,
kami perlu guna tangki oksigen yang kami letakkan dalam perjalanan
sebagai ganti tangki yang kosong.
Titik permulaan ialah 300 meter dari sini.
Ada satu titik yang mana air mencurah-curah masuk.
Kami perlu mula menyelam.
Tunggu perkembangannya esok. Kami boleh lakukannya.
Kami pasukan SEAL. Kami tak pernah mengalah.
Nama dia Bintara Muda Saman Gunan.
Dah bertahun-tahun dia berkhidmat dalam unit SEAL.
Pada hari itu, dia tawarkan diri…
BEKAS PENYELAM SEAL TENTERA LAUT
…untuk meletakkan tangki oksigen di dalam gua.
Dalam perjalanan keluar…
dia pengsan.
Dia tak sedarkan diri.
Saya dapat tahu keesokan paginya.
Saya hantarkan mesej kepada rakan seunit dia.
Dia…
ISTERI SAMAN
Dia sahkan yang suami saya terkorban.
Saya baru jumpa dia.
Mereka hantar mayat dia dengan kapal terbang.
Saya…
memanggil nama dia tanpa henti.
Saya pujuk diri sendiri yang itu tak benar. Dia belum mati.
Misi di gua perlu diteruskan sebab kanak-kanak itu masih di dalam gua.
Saya faham.
BINTARA MUDA SAMAN GUNAN 23 DISEMBER 1980 - 6 JULAI 2018
Saya terfikir, "Kalau penyelam SEAL Tentera Laut boleh mati…
tak mungkin budak-budak itu akan terselamat."
Kami semua terfikir
yang peluang untuk misi ini berjaya adalah tipis.
Kami masih boleh bernafas, tapi ia semakin sukar.
Mereka cakap paras oksigen menurun.
Saya risau kalau mereka kehabisan oksigen.
Hujan akan semakin lebat minggu depan.
Risikonya semakin tinggi.
Dengan paras air menaik dan paras oksigen menurun,
mereka terpaksa mulakan misi menyelamat.
Hari ini, kami sudah bersedia. Inilah D-Day kita.
Menurut pihak berkuasa, operasi berisiko tinggi itu sedang dijalankan.
OPERASI MENGELUARKAN MANGSA BERMULA
Beberapa minit lalu, gabenor setempat memanggilnya sebagai "D-Day".
Misi menyelamat ini tidak pernah dilakukan sebelum ini.
Ini kaedah menyelamat yang pertama di dunia.
16 HARI DI DALAM GUA
Sekitar pukul 9 atau 9.30, ada orang umumkan, "Mari mulakan."
Lokasi mereka ialah sejauh dua kilometer lebih.
Perjalanan mereka untuk keluar dari gua memakan masa tiga jam.
Sambil kami menghampiri mereka,
saya terfikir, "Akhirnya, kami berjaya masuk ke dalam gua,
tapi budak-budak itu akan mati."
Ketika itu, barulah saya tersedar yang mereka betul-betul akan mati.
Mereka dengar saja cakap kami.
Ketika itu, kami boleh saja cakap
mereka akan dikeluarkan dengan permaidani terbang
dan mereka akan mengikut saja.
Mereka sangat terdesak untuk keluar dari gua itu.
Yang kelakarnya, mereka putuskan budak yang tinggal paling jauh
dari jalan masuk ke gua akan keluar dulu.
Budak-budak itu fikir, apabila mereka keluar,
mereka akan berbasikal ke rumah dan makan.
Saya minta untuk jadi orang terakhir yang keluar.
Saya masih ingat dengan jelas
budak pertama yang saya tidurkan.
Susah nak gambarkan perasaannya
menolak kepala budak yang tak sedarkan diri ke dalam air.
Itu perkara paling dahsyat saya pernah buat.
Perkara kedua paling dahsyat
adalah mengikat tangan mereka di belakang.
Perkara saya buat kepada budak-budak ini
boleh membawa maut.
Selepas menyelam sejauh 1.6 kilometer,
budak-budak itu perlu dibawa keluar dari air.
Dipikul merentasi bahagian gua yang kering.
Penyelam British bertanggungjawab
menghantar budak-budak itu kepada kami di dalam kebuk ketiga.
Tugas kami bermula
dari kebuk ketiga sehingga ke luar gua.
Tugas kami dari kebuk ketiga menggunakan seramai 200 orang.
Hati-hati.
Kami menunggu berita sepanjang hari.
Keadaan menjadi kecoh.
Tentera, kiri dan kanan.
Kanan dulu.
Saya orang kedua yang dibawa keluar.
Mereka menyuntik saya begini. Sakit betul.
Saya pengsan.
Kumpulan pertama paling berisiko.
Kami harapkan keajaiban berlaku.
Perlahan-lahan.
Pasukan menyelamat senyap saja apabila berjalan keluar.
Seolah-olah budak-budak itu dah mati. Mereka tak cakap apa-apa.
Itu ambulans pertama.
Seluruh dunia menantikan saat ini.
Selepas 16 hari menunggu, hari ini, kita saksikan,
buat pertama kalinya, wajah salah seorang ahli Wild Boars!
Saya gembira.
AHLI WILD BOARS KEEMPAT DIBAWA KE HOSPITAL
Menurut laporan dari Utara Thailand, empat orang budak sudah dikeluarkan.
Penyelamatan kumpulan pertama berjalan lancar.
Kami berjaya pada hari pertama. Kami rasa yakin.
18 HARI DI DALAM GUA
Rupa-rupanya, rancangan berubah pada hari terakhir.
Saya diberitahu yang saya akan keluar dulu. Saya cakap, "Apa?"
Mereka nak budak paling besar yang keluar dulu.
Ketika itulah saya mula risau.
Saya fikir yang kalau saya keluar,
ibu bapa mereka akan tertanya-tanya kenapa saya tinggalkan mereka.
Saya akan teruk dimarahi.
Saya masih risaukan macam mana
saya nak jelaskan kepada ibu bapa mereka.
Saya duduk di atas riba Dr. Harris.
Jarum ditusuk ke kaki saya apabila kami bertentang mata.
Saya ucapkan terima kasih kepada dia.
Saya minta dia jaga budak-budak itu dan saya kata saya akan jumpa mereka di luar.
JURULATIH EAK
Mark ialah budak terakhir yang dikeluarkan.
Saya kesunyian. Cuma saya yang tinggal.
Tiada kawan untuk berikan sorakan dan doakan semoga saya selamat sampai.
Saya fikir, "Tak mengapalah."
Saya fikir budak terakhir yang paling hebat.
Dia yang mengakhiri kisah ini.
Orang terakhir ialah Mark.
Saya tak kisah dia orang terakhir, asalkan dia selamat.
Apabila saya sedar, saya rasa macam dilahirkan semula.
Saya terbaring dan tak berpakaian.
Semua orang menjaga saya dengan baik macam saya bayi yang baru dilahirkan.
Saya gembira. Saya tak boleh gambarkan perasaan gembira dengan kata-kata.
Misi selesai.
Kesemua 12 kanak-kanak dan jurulatih mereka berjaya diselamatkan.
Kita cuma mampu bayangkan. Ini satu keajaiban.
Saya tak pernah nampak peristiwa yang menyatukan dunia begini.
Wira kisah ini ialah semua orang di dunia.
Kami buat sesuatu yang orang lain sangka kami akan gagal,
buat kali pertamanya di dunia.
Ini kebanggaan kami. Ini Mission Possible.
Dia dah sampai. Jurulatih Eak!
Saya macam tak percaya semua orang terselamat.
Apabila ramai ibu bapa masuk ke wad,
saya fikir, "Apa nak jadi, jadilah."
Saya dah bersedia untuk apa-apa saja yang akan berlaku.
Dia cakap mereka berpegangan tangan apabila tidur.
Apabila saya dengar dia cakap begitu, saya rasa macam mereka semua anak saya.
Mereka sayangkan satu sama lain.
Ada beberapa orang marah dia, tapi kami anggap dia macam ahli keluarga sendiri.
Malang tidak berbau.
Apabila mereka masuk, mereka cakap saya perlu tabah.
"Jangan risau. Semua orang faham."
Saya lega apabila mereka cakap begitu.
Saya tak risau lagi.
Saya terkejut apabila nampak ibu saya buat kali pertama.
Saya nak turun dan jumpa ibu saya, tapi tak boleh
sebab kaki saya masih lemah.
Kemudian, ibu saya berlari dan peluk saya.
Perkara pertama saya nampak ialah ibu bapa saya menangis.
Mereka menangis kegembiraan. Mereka lega sebab saya selamat.
Saya peluk dia dan cakap,
"Tee, mulai sekarang, beritahu mak kalau kamu nak ke mana-mana. Mak sayang kamu."
Saya teruja. Kami saling berpelukan
dan kami sangat gembira.
Saya masih ingat saat itu sehingga hari ini.
Saya menangis apabila nampak muka mereka. Saya fikir, "Saya bermimpikah?"
Tle cakap dia sangka dia takkan jumpa kami lagi.
Hati saya luluh apabila dia cakap begitu.
Saya tergamam.
Kemudian, mereka tunjukkan gambar Sarjan Sam.
Kami terdiam. Kami tak mampu berkata-kata.
Dia terkorban semasa menyelamatkan kami.
Kenapa ada orang perlu mati demi kami?
Apabila saya nampak budak-budak itu,
saya bangga dengan suami saya.
Dia berjaya selamatkan mereka.
Saya tak pernah salahkan mereka sebab saya faham
tiada sesiapa yang inginkan perkara ini terjadi.
Saya nak mereka menjalani kehidupan yang normal
dan mengejar impian mereka macam kanak-kanak lain.
Teruskan mengejar impian mereka.
Saya tak pernah anggap diri saya selebriti.
Saya cuma seorang budak yang terperangkap di dalam gua
dan menjadi terkenal disebabkan orang yang selamatkan kami.
Saya perlu berubah sedikit selepas insiden ini.
Saya perlu menjadi lebih sopan.
Apabila mereka nampak saya, mereka gembira
yang mereka selamatkan budak yang baik.
Saya tak boleh buat sesuka hati lagi.
Saya perlu jadi baik, belajar bersungguh-sungguh
dan tak hampakan orang lain sebab mereka selamatkan kami.
Terima kasih sebab beri saya sokongan moral sehingga hari ini.
Jangan berputus asa.
Wild Boars!
Apabila saya fikirkan betapa ramainya orang yang membantu kami,
saya tak tahu macam mana nak balas jasa mereka.
Seluruh hayat ini pun tak cukup untuk balas jasa mereka.
SELEPAS DISELAMATKAN, MEREKA MENGEMBARA KE SELURUH DUNIA
KINI, TEE AKAN BERITAHU IBUNYA KE MANA SAJA DIA PERGI SETIAP HARI.
MIX KEMBALI MENEROKA GUA ITU BEBERAPA KALI.
ADUL MENERIMA SOKONGAN KEWANGAN UNTUK KE SEKOLAH DI UTARA BANDAR RAYA NEW YORK.
PENGAJIANNYA AKAN TAMAT PADA 2023.
TLE BERHASRAT UNTUK MENUBUHKAN PERNIAGAANNYA SENDIRI SUATU HARI NANTI.
MARK MAHU MENJADI PENTERNAK AYAM.
Tahan. Bawah! Atas!
Bawah! Atas!
TITAN MASIH BERHARAP UNTUK MENJADI PEMAIN BOLA SEPAK PROFESIONAL.
Sekali lagi?
- Boleh kita pergi sekarang? - Saya tak peduli!
JURULATIH EAK TUBUHKAN AKADEMI BOLA SEPAK UNTUK MEMBIMBING KANAK-KANAK.
Jangan dikalahkan budak lebih muda.
- Potong dia. - Ayuh.
Titan, laju lagi.
Itu yang terakhir.
Okey, hantar seorang pemain.
LAKONAN SEMULA DALAM DOKUMENTARI INI DILAKSANAKAN OLEH PELAKON
BERDASARKAN KATA-KATA MANGSA YANG DITEMU BUAL.
Terjemahan sari kata oleh Aizat Bahri